b"\n_START_ARTICLE_\nDansk Melodi Grand Prix 1979\n_START_SECTION_\nAfstemning\n_START_PARAGRAPH_\nVinderen af blev k\xc3\xa5ret efter afstemning i otte juryer, der var placeret hos DR's otte regionalradioer i Holstebro, K\xc3\xb8benhavn, N\xc3\xa6stved, Odense, R\xc3\xb8nne, Aabenraa, Aalborg og \xc3\x85rhus. Hver jury bestod af 11 personer, bortset fra den k\xc3\xb8benhavnske jury, hvor et medlem var frav\xc3\xa6rende p\xc3\xa5 grund af sygdom, og jurymedlemmerne var udvalgt af DR, s\xc3\xa5 de var arbejds- og aldersm\xc3\xa6ssigt bredt sammensat._NEWLINE_Hvert jurymedlem kunne afgive fra 1 til 5 stemmer p\xc3\xa5 hver sang, b\xc3\xa5de til en lydpr\xc3\xb8ve og under live-showet. Juryerne havde endvidere modtaget en dansk overs\xc3\xa6ttelse af teksten til de melodier, der blev sunget p\xc3\xa5 gr\xc3\xb8nlandsk eller f\xc3\xa6r\xc3\xb8sk. I hver jury blev summen af medlemmernes stemmer omregnet, s\xc3\xa5ledes at juryen afgav hhv. 12, 10, 8, 7, 6, 5, 4, 3, 2 og 1 point til de sange, som jurymedlemmerne bedst kunne lide._NEWLINE_Efter at de otte juryer havde afgivet deres stemmer, havde to melodier imidlertid modtaget samme antal point. Vinderen blev k\xc3\xa5ret ved at de 87 jurymedlemmer afgav en stemme p\xc3\xa5 en og kun en af de to melodier, der i f\xc3\xb8rste omgang havde f\xc3\xa5et flest point."